**El selfie dels exalumnes**

Benvolguts,

Amb la intenció de recollir en un document audiovisual els testimonis dels exalumnes de l’institut de diferents promocions, us volem demanar si podeu gravar-vos un vídeo (entre 20 i 30 segons) amb el telèfon mòbil, el contingut del qual seria aquest:

* Dieu el vostre nom i cognoms, què heu estudiat o esteu estudiant, a què us dediqueu ara...
* Expliqueu quin record teniu del vostre pas per l’institut

En el moment d’enregistrar les imatges, tingueu presents aquestes indicacions:

* + graveu amb el mòbil en HORITZONTAL
	+ si podeu, demaneu a algú altre que us gravi i que utilitzi la càmera dorsal (eviteu utilitzar la frontal, perquè aconsegueix menys qualitat)
	+ assegureu-vos que no hi ha gaire so ambient que molesti quan s'escolti el que dieu
	+ tingueu en compte que necessiteu una bona llum: un exterior amb ombra o un interior ben il·luminat
	+ perquè els vídeos segueixin les mateixes pautes, graveu-vos en un pla mig (ni massa tancat ni massa obert) i a l’altura dels ulls

Envieu el vídeo a videosmariustorres@gmail.com abans del 10 de febrer (teniu una setmana i mitja).

Si voleu, feu córrer aquest correu compartint-lo amb altres exalumnes del centre.

Moltes gràcies!

La Direcció